Rikunarita-ORG/Wikinium huggingface dataset:
# Sacharóza

|  |
| --- |
| Sacharóza |
| Sacharóza |
| Sacharóza |
| **Všeobecné vlastnosti** |
| Sumárny vzorec | C12H22O11 |
| Synonymá | cukor, repný cukor, trstinový cukor |
| Vzhľad | biela kryštalická látka |
| **Fyzikálne vlastnosti** |
| Molárna hmotnosť | 342,30 g.mol-1 |
| Rozpustnosť vo vode | 200 g.dm-3 |
| Teplota topenia | 186 °C (rozklad) |
| Hustota | 1,587 g.cm-3 |
| **Ďalšie informácie** |
| Číslo CAS | 57-50-1 |
| Pokiaľ je to možné a bežné, používame jednotky sústavy SI. Ak nie je hore uvedené inak, údaje sú za normálnych podmienok.
  |
|

|  |  |
| --- | --- |
|  |  Chemický portál |

 |

**Sacharóza** (iné názvy: **cukor**, **stolový cukor**, **repný cukor**, **repový cukor**, **trstinový cukor**, zastarano *trsťový cukor*, **repný a trstinový cukor**, zastarano: *sacharoza*; vzorec: C12H22O11) je disacharid, biela kryštalická látka sladkej chuti. Skladá sa z jednej molekuly α-D-glukózy a jednej molekuly β-D-fruktózy (glykozidová väzba je tvorená z poloacetalových hydroxidov, preto nemá redukčné účinky). Nachádza sa vo všetkých rastlinách, ale v praxi sa získava z cukrovej repy (potom sa označuje aj ako **repný/repový cukor** v užšom zmysle) a cukrovej trstiny (**trstinový**/*trsťový* **cukor** v užšom zmysle).

## Použitie

Najväčšie uplatnenie nachádza sacharóza v potravinárstve. Používa sa predovšetkým ako sladidlo, ale upravuje aj ďalšie senzorické vlastnosti potravín. Niekedy sa pridáva ako konzervačná látka (vyššia koncentrácia sacharózy inhibuje (tlmí, spomaľuje) rast mikroorganizmov), alebo naopak slúži ako fermentačný substrát v mnohých biotechnológiách, napr. kvasná výroba etanolu, výroba pekárenského droždia, fermentačný spôsob výroby kyseliny citrónovej atď.

Okrem veľkého použitia v potravinárstve je sacharóza využívaná tiež vo farmácii, kde slúži ako regulátor nepríjemnej chuti niektorých liekov. Má tiež pomocný význam ako plnidlo alebo spojivo pri výrobe niektorých liekových foriem (granulované prášky, tabletky, dražé, sirupy a pod.).

## Vznik a výskyt v prírode

Sacharóza je v prírode veľmi rozšírená. Je dôležitým metabolickým produktom všetkých zelených rastlín, kde slúži ako transportný rozpustný sacharid. Vzniká prenosom glukozylového zvyšku z UDP-glukózy na fruktózu. Živočíchy ju nesyntetizujú.

Vyskytuje sa v koreňoch, stonkách, listoch a plodoch mnohých rastlín. Na Slovensku, v Európe a celkovo miernom pásme severnej a južnej pologule je hlavným priemyselným zdrojom sacharózy cukrová repa (lat. Beta vulgaris), v trópoch je to cukrová trstina (lat. Saccharum officinarum), palma cukrová a i.

## Referencie

## Iné projekty

CommonsWikislovník* Commons ponúka multimediálne súbory na tému **Sacharóza Wikislovník ponúka heslo **Sacharóza**

## Zdroj

* *Tento článok je čiastočný alebo úplný preklad článku Sacharóza na českej Wikipédii.*
# Maršal

**Maršal** je slovo, ktoré sa ako oficiálny titul používa v celom rade organizácií a spoločenských odvetví. Najznámejšie je jeho použitie v ozbrojených silách – v niektorých štátoch predstavuje **(poľný) maršal** najvyššiu vojenskú hodnosť, hoci niekedy len čestnú. Slovo pochádza zo starohornonemeckých slov *marah* (kôň) a *scalc* (služobník) a pôvodne znamenalo hlavného štalmajstra (správcu žrebčína). Za najvyšších štalmajstrov v stredoveku vymenúvali dôveryhodných členov dvora, pričom reputácia ich titulu a úradu stúpala. V priebehu posledných niekoľkých storočí sa titul maršal začal používať v rade postov a hodností. Dajú sa nájsť nielen v armáde, ale napríklad aj v politike (napr. maršalek – doslova maršal – Sejmu v Poľsku), v Spojených štátoch či štátnej polícii a pod.

## Pozri aj

* Maršal Sovietskeho zväzu
* Maršal Poľska

## Zdroj

*Tento článok je čiastočný alebo úplný preklad článku Maršál na českej Wikipédii.*
# Vozidlo

Vozidlo
**Vozidlo** je dopravný prostriedok pohybujúci sa na kolesách alebo pásoch po súši. Vozidlá sa delia na koľajové, bezkoľajové, cestné, terénne a pod.

## Rozdelenie vozidiel

### Základné rozdelenie

Základné rozdelenie vozidiel (pre rozdelenie vozidiel do skupín pozri Portál GOV.sk).

* Motorové vozidlo: nekoľajové vozidlo poháňané vlastným motorom s výnimkou prípadu podľa písmena f)a trolejbus,
* Nemotorové vozidlo: prípojné vozidlo, vozidlo pohybujúce sa pomocou ľudskej sily alebo zvieracej sily s výnimkou prípadov podľa písmena f), samovyvažovacie vozidlo, automatizované doručovacie vozidlo, kolobežka s pomocným motorčekom a bicykel vybavený pomocným motorčekom so zdvihovým objemom valcov nepresahujúcim 50cm3 s konštrukčnou rýchlosťou neprevyšujúcou 25k m h-1 alebo bicykel vybavený pomocným elektrickým motorčekom s trvalým menovitým výkonom do 0,25kW, ktorého výkon sa progresívne znižuje a nakoniec sa preruší, keď vozidlo dosiahne rýchlosť 25km h-1 alebo keď vodič prestane šliapať do pedálov.
* Električka

### Ďalšie rozdelenia

Vozidlá môžu byť klasifikované podľa počtu kolies:

1. Unicykel, monocykel
2. Bicykel
3. Tricykel
4. Quadricykel

## Príklady vozidiel

* automobil
* bicykel

## Iné projekty

CommonsWikislovník* Commons ponúka multimediálne súbory na tému **Vozidlo Wikislovník ponúka heslo **vozidlo**

## Externé odkazy

* FILIT – zdroj, z ktorého pôvodne čerpal tento článok.
# Vlajka Taiwanu

Vlajka Taiwanu (aj Čínskej republiky)
**Vlajka Taiwanu** (aj **Čínskej republiky**) - červená na vlajke Taiwanu je čínska národná farba. Modrý obdĺžnik v rohu na strane žrde predstavuje oblohu a biele slnko v jeho strede reprezentuje princípy *jang*. Jeho 12 lúčov zastupuje 12 hodín každého dňa a každej noci.

Po vyhlásení Čínskej ľudovej republiky sa nacionalistická vláda uchýlila na ostrov Taiwan, ktorý zostáva fakticky nezávislý od pevninskej Číny. Taiwanská vláda sa považuje za reprezentanta Čínskej republiky a v dôsledku toho používa jej symboly z rokov 1921-1949 aj naďalej, vrátane rozličných vlajok služobných či hodnostných.

## Galéria

* Námorná vlajka Taiwanu

## Iné projekty

Commons* Commons ponúka multimediálne súbory na tému **Vlajka Taiwanu**
# Conchagüita

|  |
| --- |
|  Conchagüita |
| stratovulkán |
|  |
| Štát | Salvádor |
| Región | department La Unión |
|  |
| Súradnice | ﻿ / ﻿ |
| Najvyšší bod |  |
|  - výška | 505 m n. m. |
|  |
| Posledná erupcia | 1892 |
|  |
|

 Poloha na mape sveta
 |
|  |
| **Portály, ktorých súčasťou je táto stránka:**

|  |  |
| --- | --- |
|  |  Geografický portál  Geovedný portál |

 |
|  |

**Conchagüita** je ostrov vulkanického pôvodu, nachádzajúci sa v zálive Fonseca pri pobreží Salvádora, pod ktorého správu patrí. Ostrov má priemer 4 km a výšku 505 m. Je to najvýchodnejšie umiestnený sopečný útvar v Salvádore, ktorý bol aktívny v historickej dobe (menšia erupcia v roku 1892).

## Externé odkazy

* www.volcano.si.edu Archivované 2020-11-14 na Wayback Machine - ostrov Conchagüita na Global Volcanism Program (po anglicky)
# NASA World Wind

Rapid Fire MODIS - Hurikán Katrina
Mesiac - tieňovaná výškopisná mapa
Mars (vrstva THEMIS) - Olympus Mons

Softvér **World Wind** je virtuálny glóbus z produkcie NASA, určený na používanie na osobných počítačoch (PC) s operačným systémom MS Windows. Program na trojrozmernom modeli Zeme zobrazuje satelitné fotografie NASA, letecké fotografie USGS a viaceré ďalšie grafické produkty. Môžete si v ňom prezrieť aj Mesiac, väčšinu planét Slnečnej sústavy a časť hviezdnej oblohy.

Užívateľ programu sa môže nad zvolenou planétou plynulo pohybovať (posun, otáčanie sa ľubovoľným smerom, odklonenie kamery od zvislého pohľadu, zoomovanie) a vyberá si z rôznych vrstiev, či už bitmapových alebo vektorových.

## Podobné programy

Najznámejším konkurentom WorldWind-u je Google Earth, pôvodne nazývaný *Keyhole*. Ich vzhľad a možnosti sú podobné. Oba majú pre niektoré časti sveta fotografie s vysokým rozlíšením a pre iné nie. World Wind je open source (podrobnosti licencie: NASA Open Source Agreement Archivované 2012-03-10 na Wayback Machine) a väčšina dát, ktoré si cezeň môžete prezerať, je pod niektorou z voľnejších licencií, napríklad public domain. Google Earth je closed source, čiže všetky jeho dáta (satelitné a letecké fotografie, 3D budovy, atď.) aj zdrojový kód programu sú chránené copyrightom.

World Wind funguje zatiaľ len pod operačným systémom Windows, na počítačoch vybavených prostredím .NET a DirectX. Budúce verzie budú vyvíjané nielen v .NET, ale aj v Jave a JOGL. Architektúra týchto dvoch implementácií má zostať rovnaká.
Prvé vydanie javovej multiplatformovej verzie je plánované na september 2006 Archivované 2006-08-11 na Wayback Machine. Google Earth bol prednedávnom vydaný vo verzii pre Mac OS X a Linux.

NASA World Wind navždy zostane zadarmo resp. voľný. Podobne, aj veľká väčšina preň pripravených zásuvných modulov a rozšírení (plugins and addons) má voľnejšiu licenciu. Google Earth má niektoré prídavné služby, napríklad GPS navigáciu, za ktoré sa platí.

## Pozri aj

* Google Maps - mapový server Googlu
* Google Earth

## Externé odkazy

|  |  |
| --- | --- |
|  | Kozmonautický portál Informatický portál |

* Oficiálna stránka NWW Archivované 2018-01-06 na Wayback Machine
* WorldWindCentral Archivované 2008-11-20 na Wayback Machine - rozsiahla stránka vytvorená komunitou okolo NWW
* Punt
* WW2D Archivované 2006-09-03 na Wayback Machine
* WW2D Plus One Archivované 2006-06-27 na Wayback Machine
* TerraServer-USA Archivované 2007-01-03 na Wayback Machine - server poskytujúci obrazové dáta viacerých základných vrstiev WorldWind-u
* vrstva záujmové body Wikipédie Archivované 2006-07-21 na Wayback Machine z projektu WikiProjekt geografické súradnice
* porovnanie WorldWind-u s Google Earth Archivované 2009-02-17 na Wayback Machine
* stiahnite si balíky pre cache Archivované 2006-07-15 na Wayback Machine (pozor, sú veľké stovky megabytov)
* PhotoGlobe WorldWind Add-On linking satellite images to georeferenced ground photos (still small but promising)
# Havajská erupcia

Schéma erupcie havajského typu.
 Popis: **1.** prachový stĺp, **2.** lávová fontána, **3.** kráter, **4.** lávové jazero, **5.** fumaroly, **6.** lávový prúd, **7.** vrstvy lávy a popola, **8.** stratum, **9.** sill, **10.** prívod magmy, **11.** magmatický kozub, **12.** dajka.
**Havajská erupcia** je relatívne pokojná vulkanická erupcia, pomenovaná podľa erupcií sopiek Havajského súostrovia. Hlavné prejavy takejto erupcie je pokojný výlev riedkych láv, väčšinou bazaltového zloženia, s nízkym obsahom rozpustených plynov a vysokou teplotou (nad 1 000°C). Pri takýchto erupciách je tiež veľmi nízky obsah emitovaného popola a prachu.

Častá forma lávových prúdov po utuhnutí sú rôzne jazyky, laloky, alebo laminárne prúdy. Vďaka svojej nízkej viskozite je prevažujúci vulkanický tvar – štítová sopka.

## Pozri aj

* Typy sopečných erupcií

|  |  |
| --- | --- |
|  | Geovedný portál |
# Puncak Jaya

|  |
| --- |
| Puncak Jaya (Carstensz Pyramid) |
| vrch |
|  Puncak Jaya  |
| Štát |  Indonézia |
| Provincia | Papua |
|  |
| Pohorie | Sudirman |
|  |
| Nadmorská výška | 4 884 m n. m. |
| Súradnice | ﻿ / ﻿ |
|  |
| Prvovýstup | Heinrich Harrer (Rakúsko) |
|  - dátum | 1962 |
|  |
|

 Poloha v rámci Oceánie
 |
|  |
| **Wikimedia Commons:**  Puncak Jaya |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Puncak Jaya** (nazývaný aj **Mount Carstensz** alebo **Carstensz Pyramid**) je so 4 884 m n. m. (niekedy sa uvádza 5030 m) najvyššou horou ostrova Nová Guinea, štátu Indonézia a celého svetadielu Austrália a Oceánia. Vďaka tomu je zaradená do Koruny planéty, t.j. medzi 7 najvyšších hôr všetkých kontinentov. Zároveň je to najvyšší vrchol medzi Himalájami a Andami.

Puncak Jaya leží v pohorí Sudirman (Dugunduguoo) v centrálnej časti indonézskej provincie Papua na ostrove Nová Guinea.

## Prvovýstup

Prvýkrát vrchol hory zdolal dňa 13. februára 1962 známy rakúsky horolezec Heinrich Harrer a horolezci Philip Temple, Russel Kippax a Albert Huizenga.

## Iné projekty

Commons* Commons ponúka multimediálne súbory na tému **Puncak Jaya**

## Zdroj

* *Tento článok je čiastočný alebo úplný preklad článku Puncak Jaya na českej Wikipédii.*
# Indonézština

|  |
| --- |
| indonézština (Bahasa Indonesia) |
| Štáty | Indonézia, Východný Timor; jazyk imigrantov: Malajzia, Singapur, Austrália, Saudská Arábia, Holandsko |
| Región | Ázia |
| Počet hovoriacich | 17 000 000 rodilých hovoriacich, celkom 250 000 000 ľudí |
| Poradie | 50. (len rodilí hovoriaci) |
| Klasifikácia | Austronézske jazyky
* Malajo-polynézske jazyky
 |
| Písmo | latinka |
| Postavenie |
| Úradný jazyk |  Indonézia |
| Regulátor | Pusat Bahasa |
| Jazykové kódy |
| ISO 639-1 | id |
| ISO 639-2 | ind |
| ISO 639-3 | ind |
| Wikipédia |
| Adresa | id.wikipedia.org |
| Pomenovanie | Ensiklopedia bebas |
| Pozri aj: Jazyk – Zoznam jazykov |
|

|  |  |
| --- | --- |
|  |  Jazykový portál |

 |

**Indonézština** (indonézsky *Bahasa Indonesia*) je západoaustronézsky jazyk, úradný jazyk Indonézie. Indonézština je štandardizovaná forma malajčiny a bola vyhlásená za úradný jazyk Indonézie pri vyhlasovaní nezávislosti v roku 1945.

Indonézština sa v origináli nazýva *Bahasa Indonesia*, čo v doslovnom preklade znamená „jazyk Indonézie“. Niekedy býva v anglických materiáloch skrátene označovaná len ako „Bahasa“.

A hoci indonézština je oficiálnym jazykom Indonézie, každá oblasť (Indonézia má okolo 17 000 ostrovov) má pritom vlastný lokálny jazyk či nárečie.
# EFC

**Electronic Fee Collection** (**EFC**) je systém pre elektronické vyberanie poplatkov.

Systémy používané na elektronické vyberanie poplatkov:

* GPS, príp. GALILEO spolu s GSM - satelitný systém
* DSRC (Dedicated Short Range Connection) - rádiový systém
# Díválí

Stôl vyzdobený na slávenie sviatku Díválí
**Díválí** alebo **dípávalí** (hind. दीवाली - dīvālī, दीपावली - dīpāvalī, dosl. *rad svetiel*) je dôležitý hinduistický a sikhistický sviatok. Slávi sa na počesť bohyne bohatstva Lakšmí, trvá 4-5 dní v októbri alebo v novembri. V severnej Indii je sviatok zároveň začiatkom liturgického roka.
Je to deň Božského Svetla a konca temnoty - slávy a víťazstva božských síl. Väčšina škôl je celý týždeň zatvorená, rozdávajú sa darčeky, nakupuje sa nové oblečenie, upratujú sa domy a všetko sa zdobí svetlami. V deň Díválí je oslavovaný Ráma a ďalší deň o polnoci je Lakšmí púdžou oslavovaná Síta. Obchodníci ukladajú k jej nohám účtovné knihy, modlia sa a dúfajú v jej požehnanie. Tiež zvieratá dostávajú prašád. Krava je symbolom výživy, matky a života ako takého. Večer sa robí zvláštna púdža na uctenie Ghau mátá (Matky kravy).

## Iné projekty

Commons* Commons ponúka multimediálne súbory na tému **Díválí**
# São Paulo (štát)

|  |
| --- |
| São Paulo |
| federálny štát |
|  |
|

|  |  |
| --- | --- |
|  Vlajka  |   |

 |
| Štát |  Brazília |
|  |
| Súradnice | ﻿ / ﻿ |
| Hlavné mesto |  São Paulo  |
|  |
| Rozloha | 248 209,4 km² (24 820 940 ha) *(12. v poradí)* |
|  |
| Obyvateľstvo | 39 827 570 (*2008*)  *(1. v poradí)* |
|  - predpoklad (2010) | 42 317 468 |
| Hustota | 160,46 obyv./km²  *(3. v poradí)* |
|  |
| Guvernér | Geraldo Alckmin |
|  |
| Časové pásmo | UTC-3 |
| PSČ | 01000-000 do 19990-000 |
| ISO 3166 | BR-SP |
|  |
|  |
| Wikimedia | © OpenStreetMap Interaktívna mapa
 |
|  |
| **Webová stránka:**  www.saopaulo.sp.gov.br |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**São Paulo** je najľudnatejší a ekonomicky najdôležitejší brazílsky spolkový štát. Jeho hlavné mesto sa tiež volá São Paulo. Spolkový štát São Paulo hraničí s brazílskymi spolkovými štátmi Matto Grosso do Sul, Minas Gerais, Rio de Janeiro a Paraná a leží na pobreží Atlantického oceánu.

Rozloha spolkového štátu São Paulo je 248 808 km², čo predstavuje 3% rozlohy Brazílie. V roku 2007 mal štát São Paulo necelých 40 miliónov obyvateľov, čo predstavuje okolo 22% populácie Brazílie. Hustota zaľudnenia je 160,5 obyvateľov/km².

Hlavné mesto štátu São Paulo má približne 10 miliónov obyvateľov. V metropolitnej oblasti mesta sú ďalšie mestá s viac než miliónom obyvateľov, ako napr Guarulhos, São Bernardo do Campo a Campinas a žije v nej 19 miliónov obyvateľov.

35 až 40% priemyselnej produkcie Brazílie pochádza zo São Paula. Je tu automobilový priemysel, textilný priemysel, strojárstvo, chemický a potravinársky priemysel. Metropola štátu São Paulo je finančné a obchodné centrum Brazílie. Štát spotrebováva tretinu elektrickej energie vyrobenej v Brazílii. V spolkovom štáte São Paulo na pobreží Atlantického oceánu je najdôležitejšie brazílsky zámorský prístav Santos.

## Iné projekty

Commons* Commons ponúka multimediálne súbory na tému **São Paulo (štát)**

## Zdroj

*Tento článok je čiastočný alebo úplný preklad článku São Paulo (stát) na českej Wikipédii.*
# Antsirabe

|  |
| --- |
| Antsirabe |
| mesto |
|  Radnica  |
|

|  |
| --- |
|  Erb  |

 |
| Štát |  Madagaskar |
|  |
| Nadmorská výška | 1 270 m n. m. |
| Súradnice | ﻿ / ﻿ |
|  |
| Obyvateľstvo | 244 900 (*2014 (odhad)*) |
|  |
|

 Pozícia mesta na Madagaskare
 |
| Wikimedia | © OpenStreetMap Interaktívna mapa mesta
 |
|  |
| **Wikimedia Commons:**  Antsirabe |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Antsirabe** je mesto na Madagaskare.

## Geografia

Mesto sa nachádza v hornatom vnútrozemí štátu (1 270 m n. m.), na svahoch vrchu Tsiafajavona (druhého najvyššieho na Madagaskare) v pohorí Ankaratra.

## Dejiny

Na termálnych prameňoch boli v roku 1923 založené kúpele.

## Ekonomika

V meste je textilný, tabakový a potravinársky priemysel. V okolí sa pestujú jablká a hrozno, chová dobytok a hydina.

## Doprava

Z mesta vedie železničná trať do hlavného mesta Antananarivo. V meste je letisko (IATA:ATJ, ICAO:FMME).

## Galéria

* Hlavná cesta
* Katolícka katedrála
* Mešita
* Pohľad na mesto

## Referencie

## Iné projekty

Commons* Commons ponúka multimediálne súbory na tému **Antsirabe**
# Agentúra Spojených štátov amerických pre medzinárodný rozvoj

Súčasné logo USAID
**Agentúra Spojených štátov amerických pre medzinárodný rozvoj** (angl.  *United States Agency for International Development, USAID*), či **Americká agentúra pre medzinárodný rozvoj**, je agentúra federálnej vlády Spojených štátov amerických, zodpovedná primárne za administráciu zahraničnej civilnej pomoci. Bola založená roku 1961 výkonným rozhodnutím prezidenta Johna F. Kennedyho za účelom realizácie programov rozvojovej pomoci v oblastiach schválených Kongresom na základe zákona *Foreign Assistance Act* z roku 1961. USAID, ako nezávislá federálna agentúra, získava súhrnné zahranično-politické smernice od amerického Ministerstva zahraničných vecí a usiluje o „podanie pomocnej ruky ľuďom v zámorí, bojujúcim za lepší život, za účelom zotavenia z katastrof, či tým, ktorí sa snažia žiť v slobodnej a demokratickej krajine.“

Oficiálne ciele USAID zahrňujú poskytovanie „ekonomickej, rozvojovej a humanitárnej pomoci po celom svete na podporu amerických zahranično-politických cieľov.“ Agentúra pôsobí v subsaharskej Afrike, Ázii, na Blízkom východe, v Latinskej Amerike a Karibiku, Európe a Eurázii.

## Referencie

## Externé odkazy

* Oficiálne internetové stránky (po anglicky)
* The New York Times – Články o USAID (po anglicky)

## Zdroj

* *Tento článok je čiastočný alebo úplný preklad článku Agentura Spojených států amerických pro mezinárodní rozvoj na českej Wikipédii.*
# Menový kurz

**Menový kurz** alebo **výmenný kurz (mien)** alebo **kurz** je cena (kurz) menovej jednotky.

Najčastejšie sa myslí spotový bilaterálny nominálny menový kurz, teda cena jednej menovej jednotky vyjadrená (bez ďalších úprav) v druhej menovej jednotke pre obchod prebiehajúci (takmer) okamžite.

Na Slovensku sa do roka 2008 zvykli menové kurzy uvádzať v priamej kotácii (tzv. americkej), od roku 2009 sa v súlade s kurzovým lístkom ECB zvykne používať nepriama kotácia (európska).

## Delenia

Podľa počtu zohľadnených menových jednotiek:

* bilaterálny menový kurz
* efektívny menový kurz (=multilaterálny menový kurz)

Podľa toho, či sa upravuje o infláciu:

* nominálny menový kurz
* reálny menový kurz

Podľa kurzového záznamu:

* priama kotácia (=cenová kotácia, priamy kurzový záznam, cenový kurzový záznam; angl. direct quotation alebo price quotation) – pomer domácej meny k zahraničnej mene (používala ju napríklad NBS pre kurzy slovenskej koruny do 31.12.2008)
* nepriama kotácia (=množstvová kotácia, nepriamy kurzový záznam, množstvový kurzový záznam; angl. indirect quotation alebo quantity quotation) – pomer zahraničnej meny k domácej mene (používa ju napríklad ECB pre kurzy eura)

Z časového hľadiska:

* spotový menový kurz (=pohotový/aktuálny/promptný menový kurz)
* forwardový menový kurz (=termínový/lehotný menový kurz)

Podľa transakcie:

* *nákupný menový kurz* (= kurz "peniaze"; angl. bid rate) –  menový kurz, za ktorý daný subjekt nakupuje
* *predajný menový kurz* (= kurz "predaj", kurz "tovar"; angl. ask rate – menový kurz, za ktorý daný subjekt predáva)

Podľa devízovej operácia:

* dovozný kurz
* vývozný kurz

Podľa konkrétnej formy meny:

* devízový kurz
* valutový kurz

Podľa kurzového režimu:

* fixný menový kurz (= pevný menový kurz)
* pohyblivý menový kurz (=fluktujúci/pružný menový kurz, floating)
* prechodné formy

Podľa oficiálnosti:

* oficiálny menový kurz resp. úradný menový kurz
* čierny menový kurz

## Referencie

## Pozri aj

* konverzný kurz
# Strait of Belle Isle

**Strait of Belle Isle** (-po anglicky; iné názvy: po anglicky **Belle Isle Strait**, po francúzsky **Détroit de Belle Isle**) je prieliv v Zálive svätého Vavrinca medzi polostrovom Labrador Peninsula a ostrovom Newfoundland.

Základné údaje:

* dĺžka: 130 km
* najmenšia šírka: 12 km
* najväčšia hĺbka: 146 m
# Ignacy Jan Paderewski

|  |
| --- |
| Ignacy Jan Paderewski |
|
poľský politik a hudobník |
| Narodenie | 18. november 1860 Kurylovka, cárske Rusko, dnes Ukrajina |
| Úmrtie | 29. jún 1941 (80 rokov) New York, USA |
| Podpis |  |
| Odkazy |
| Commons |  Ignacy Jan Paderewski |
|

|  |  |
| --- | --- |
|  |  Biografický portál |

 |

**Ignacy Jan Paderewski** (\* 18. november 1860, Kurylovka, cárske Rusko, dnes Ukrajina – † 29. jún 1941, New York, USA) bol známy poľský klavirista, hudobný skladateľ a politik.

## Životopis

Medzi rokmi 1872 – 1878 študoval na konzervatóriu vo Varšave. Prvý väčší úspech ako klavirista dosiahol v roku 1887. Veľkým úspechom sa skončilo jeho prvé turné po Spojených štátoch v rokoch 1891 – 1892. Hneď po tom sa usadil v USA.

Počas prvej svetovej vojny podporil, vďaka jeho dobrým politickým kontaktom, snahy po obnove suverenity Poľska, a zastupoval poľský národný výbor (Polski Komitet Narodowy) medzi rokmi 1917 – 1919 v USA. 1919 bol premiérom a ministrom zahraničných vecí Poľska. Spoločne s Romanom Dmowskim viedol poľskú delegáciu na mierovej konferencii v Paríži a podpísali v mene Poľska Versaillskú zmluvu.

V decembri 1919 však rezignoval a stal sa poľským vyslancom pri Společnosti národov v Ženeve. Roku 1922 odišiel z politiky a venoval sa opäť koncertovaniu v USA, čoskoro sa však presťaoval do Švajčiarska, do obce Morges pri Lausanne. Patril medzi aktívnych odporcov Pilsudského prevratu v roku 1926.

Po obsadení Poľska v roku 1939 sa stal predsedom Poľskej národnej rady v Londýne. Ešte vo svojich 80 rokoch opäť koncertoval v USA, aby pre poľský zahraničný odboj získaval prostriedky. Po jednom z koncertov sa mu urobilo nevoľno a onedlho zomrel. Bol pochovaný na Arlington National Cemetery vo Washingtone a v roku 1992 boli jeho ostatky prevezené do Varšavy, kde je pochovaný v katedrále sv. Jána.

## Pocty

Po Paderewskom je pomenovaná hudobná akadémia v Poznani, niekoľko nadácií v USA, rad ulíc v rôznych poľských mestách letisko v Bydgoszczi. Už v roku 1925 bol vyznamenaný Radom britského impéria, ďalej francúzskym Radom čestnej légie, poľskými radmi Bielej orlice a Virtuti militari, radom čestných doktorátov v Poľsku i v USA a stal sa čestným občanom Varšavy.

## Iné projekty

Commons* Commons ponúka multimediálne súbory na tému **Ignacy Jan Paderewski**

## Externé odkazy

* Fundacja Kultury im. Ignacego Jana Paderewskiego Archivované 2010-03-16 na Wayback Machine
* Paderewski Music Society in Los Angeles Archivované 2012-04-14 na Wayback Machine
* The Paderewski Association
* J.I. Paderewski International Piano Competition